'Puspusin nawa kayo ng Diyos na siyang bukal ng pag-asa, at nawa ay pagkalooban niya kayo ng kagalakan at kapayapaan sa pamamagitan ng inyong pananampalataya, upang mag-umapaw ang inyong pag-asa sa pamamagitan ng kapangyarihan ng Espiritu Santo.' (Roma 15:13) Kay dilim ng ating mundo. Maraming kabataan ang sadlak sa sakit, kawalang ng pagkalinga o maging pang-aabuso. Nababalot ng kawalan ng pag-asa ang ating mga pamilya, komunidad, lunsod at buong bansa. Maging ganun pa man, bilang mga taga-sunod ni Kristo, nararapat tayong maging sisidlan ng pag-asa: • Pag-asang nagbibigay lakas • Pag-asa sa Kanyang mga himala • Pag-asang di magmamaliw • Pag-asang sa atin ay nag-aangkla • Pag-asa sa Kanyang Pangalan. Sa ating pagsasama-sama sa 2019 World Weekend of Prayer, 'Magsipaggalak dahil sa ating pag-asa, magtiyaga sa ating kapighatian at palaging manalangin.' (Roma 12: 12) - habang nananampalatayang magiging saksi tayo ng mga positibong pagbabago sa mga kabataang Pilipino, maging sa buong mundo. At nang gayon, mas marami pa ang mapuspos ng pag-asa. Prayer Resources: • Bible verses • Halimbawa ng mga tinugon na panalangin at patotoo Mga kwento ng pag-asa mula sa buhay ni David Activity ideas • Prayer points H old. Panghawakan ang pangako ng Diyos. Ang buhay ni David ay punong-puno ng pakikipag- sapalaran bilang isang pastol hanggang sa naging matandang hari. Bagamat puno ng pagsubok, pinanghawakan niya ang pag-asa, pag- ibig at pagkalinga ng Diyos. "Ang lakas na pangako mo, upang ako ay mabuhay, ibigay mo't ang pag-asa ko ay hindi mapaparam." (Mga Awit 119: 116). pen. Buksan ang Salita ng Diyos at basahin ang kanyang mga pangako't layunin sa iyong buhay. Paulit-ulit na tinugis ni Haring Saul si O David. Nais niya itong patayin kahit na nga ba siya ay kanyang manugang. Sa kabila ng lahat, patuloy na nagpuri si David: "Kaluluwa ko'y naghihintay ng iyong pagliligtas; lubos akong nagtiwala sa bigay mong pangungusap." (Mga Awit 119: 81) P ray. Manalangin kay Hesus bilang Panginoon at Mananakop na lubos na nagmamahal at may tunay na malasa- kit higit pa sa kahit kaninong kaibigan. Purihin ang kanyang katapatan sa pagtugon ng iyong panalangin. Bilang matagumpay na madirigma ugali ni David manalangin bago humarap sa kalaban. "Tanging si Yahweh lang ang ating pag-asa; Dahil nga sa kanya, kami'y natutuwa; sa kanyang pangalan ay nagtitiwala.' (Mga Awit 33: 20a, 21) xperience Peace. Hayaang mabalot ng Kapayapaan ng Diyos ang iyong puso at ipasa-Diyos ang paghihi-ganti at paniningil ng hustisya. Dalawang beses na sana mapaghihigantihan ni David si Haring Saul ngunit pinaglabanan niya ang udyok ng mga kaibigan saka nagsabi kay Saul na, "Si Yahweh nawa ang humatol sa ating dalawa. Magsiyasat nawa siya, at ipaglaban ako at iligtas sa iyong mga kamay." (1 Samuel 24: 15). E
Paglalakbay ng may Pag-asa kasama ang Panginoon Mangarap at magsimula ng sariling mong pakikipagsapalaran sa ngalan ng pag-asa. Gamitin ang mga Kwentong Viva na ito upang lumakas ang iyong loob. Mag- meditate sa buhay-pagsubok ni David. Gamitin ang mga activities upang ma-energize at patuloy na manalangin! PANGHAWAKAN ANG PAGKAKAIBIGAN Zimbabwe Tumigil sa pag-aaral ang 14 year-old na si Chipo dahil sa kakulangan sa pera. Sa kasamaang-palad, siya ay isang ulila. Nagsimula siyang pumasok sa Viva Network Zimbabwe Learning Centre. Ang psycho- social support na natanggap niya mula sa kanyang guro ang nagbago sa kanyang buhay na naging dahilan ng kanyang pagiging positibo. Nag-aral siyang mabuti at nagpursigi na makatapos ng formal school. "Napatunayan ko na ang Viva Learning Centre ay tunay na epektibo sa aking komunidad at nagiging dahilan ng positibong pagbabago sa buhay ng mga bata na tulad ko," sabi ni Chipo. BUKSAN ANG SALITA NG DIOS Costa Rica Lider si José ng isang youth Bible study sa kanyang simbahan. Madalas syang nasa simbahan kahit na walang gawain dahil nakakatagpo siya rito ng kapayapaan. Dahil sa programa ng Viva na 'preparation for adult life' naintindihan ni José ang plano ng Diyos sa kanyang buhay. Iniwan silang pamilya ng kanyang tatay habang ang kanyang ina ay sumama sa ibang lalaki. Si José na ang nagtaguyod sa kanyang apat na kapatid sa pamamgitan ng pagtatrabaho sa construction. At dahil sa feeding program ng simbahan kahit papano may kinakain na silang magkakapatid, naisip ni José na bumalik sa eskwela. "Kahit na hirap na hirap ako sa Math, naisip kong magpatuloy sa pag-aaral hanggang makatapos para matulungan ko ang aking mga kapatid na magkapag-aral din at maahon sa kahirapan," ani José. David at Jonatan Matalik na magkaibigan sina David at Jonatan, na anak ni Haring Saul. Napagkasunduan nila na titiyakin ni Jonatan ang intensyon ng kanyang ama - na patayin si David o kung ligtas na nga bang bumalik si David sa palasyo. Nang sumunod na araw, nagpawala si Jonatan ng tatlong palaso na siyang hudyat kay David upang makalayo ito. (1 Samuel 20) Application Mainam kung mayroon panahon kasama ang kaibigang kapwa mananampalataya na maaring masandalan sa oras ng pangangailangan. Activity Gamit ang tatlong magagaang bagay na maaring ihagis (tulad ng pato sa piko), maghagis ng pato sa pabilog na target na gawa sa iba't-ibang kulay ng concentric circles na may pataas na puntos habang palapit sa gitna. Dahil importante ang pagkakaibigan, kailangan magtulungan ang dalawang bata sa paghagis habang ang kanang braso ng isa ay nakatali sa kaliwang braso ng isa. Ang may pinakamataas na pinagsamang puntos ang siyang panalo. Prayer focus Ipanalangin ang mga bata na magkaron ng kaibigang mapagkakatiwalaan at marangal, na mahal ang Diyos. Bible Psalm anchor Ako naman, samantala ay patuloy na aasa, patuloy na magpupuri, pupurihin ka tuwina. tuwina (Mga Awit 71:14) Naging hari ng Juda at Israel si David Matapos mamatay ni Haring Saul, tinanong ni David ang Diyos kung dapat ba siyang pumunta sa Hebron. Nang pumayag ang Diyos, pumaraon si David sa Hebron kasama ng kanyang buong pamilya. Duon siya ay binukusan ng langis upang maging hari ng Juda. Di nagtagal, maging ang mga lipi ng Israel ay humiling na siya ay kanilang maging hari. (2 Samuel 2: 1-7, 5:1-5) Application Mabuting tanungin ang Diyos kung ano ang pinakamainam kapag tayo ay may pinadedesisyunan, at dapat ding ikumpara ito sa kung ano ang sinasabi sa Bibliya. Activity Gamit ang papel or kartolina, gumawa ng letter tiles tulad ng sa Scrabble mula sa anchor verse na makikita sa ibaba nito. Hilingan ang mga bata na bumuo ng pangalan ng mga kapwa nila bata, saka ipanalangin. Prayer focus Panginoong Diyos, mahabang panahon ang hinintay ni David bago nagkaroon ng katuparan ang panawagan mo sa kanyang buhay na maging hari. Napakaraming pagsubok ang kanyang kinaharap. Tulungan mo kami na maghintay sa tamang panahon, O Ama, hanggang ang lahat ay handa na para sa mga susunod na hakbang. Bible Psalm anchor 'Magpakatatag kayo at lakasan ang loob, kayong kay Yahweh'y nagtitiwalang lubos.' (Mga Awit 31:24)
MANALANGIN KAY HESUS Tanzania Ang 12-anyos na si Christine na nasa pag-iingat ng comprehensive rescue centre sa Mwanza ay nagsalaysay: "Matagal na panahon na akong nasa panganib dahil sa malupit na kagawiang kultural sa aking baryo (Female Genital Mutilation) at... walang ibang paraan akong nakita kundi ang tumakas." Nagpunta siya sa samahan ng Viva mula sa rescue centre at ikinuwento ang kanyang kalagayan sa World Weekend of Prayer noong nakaraang taon. Ang dalangin niya ay maalis na ang panganib na iyon at ng makapiling niya muli ang kanyang pamilya. Malugod na ibinahagi ng samahan na nakabalik na nga si Christine sa kanyang pamilya na nangakong iingatan siya at ilalayo mula sa lahat ng panganib. DAMHIN ANG KAPAYAPAAN UK Isa sa mga pangunahing miyembro si Geoff ng isang grupong pinamamahalaan ng Viva kung saan sila ay kasalukuyang may gawain para sa mga kabataan. Ang 'January Recharge" ay isang serye ng workshop na nagtuturo ng kalusugan pang-kabuoan. Dumaan si Geoff sa isang krisis-pampamilya na nagpalala sa depression niya. Tinawagan ng kanya ina ang lider ng grupo at nabuo ang isang plano upang siya ay tulungan. Hindi pa masasabing maayos na ang lahat kay ngunit patuloy nilang inaalalayan si Geoff. Laging may pag-asa at nagsisimula sa ito sa maliit na hakbang tungo sa panibagong simula. (Zacarias 4:10). Kailangan nating pahalagahan ang bawat munting panimula na bigay sa atin upang sa tulong ng karunungang mula sa Diyos, ito'y tiyak nating makikilala kapag nasumpungan. Si David sa kampo ni Saul Tinuligsa ni Haring Saul si David gamit ang kanyang natatanging 3,000 kawal. Natagpuan ni David ang kanilang kampo at palihim siyang nakapasok dito kasama si Abisai. Nakita nilang tulog ang lahat. Kinuha nila ang sibat at lalagyan ng inumin ni Saul ngunit hindi ninais ni David na saktan ang kanyang kaaway. Pagkatapos nito, mula sa tuktok ng burol, sumigaw si David hawak ang sibat. Napagtanto ni Saul and kanyang kasalanan at siya ay umuwi. (1 Samuel 26: 5-25) Application Minsan maaring gatungan tayo ng ating mga kaibigan upang maghiganti sa ating mga kaaway. Huwag tayong makinig! Mahal ng Diyos maging ang ating mga kaaway. Goliat Nagsama-sama ang hukbo ng mga Israelita upang harapin sa isang laban ang mga Filisteo. Sa loob ng 40 araw, isang higanteng mandirigma ang naghamon sa bansang Israel. Dinala ni David ang mga pagkaing pabaon ng kanilang ama para sa tatlong nakatatandang kapatid. Masyadong malaki para kay David ang kasuotang pandigma ni Haring Saul kaya pumili siya ng limang makikinis na bato dala ang kanyang tirador. Habang nagpupuri sa ngalan ng Diyos ay pinatay niya si Goliat gamit lamang ang isang bato. (1 Samuel 17) Application Kayang pagtagumpayan ng Diyos ang lahat ng iyong pag- subok. Lakasan mo ang iyong loob at magtiwala ka. Activities 1) Pipiringan ang isang grupo saka padapang hihiga sa sahig. Maglalagay ng isang banga sa bandang gitna. Ang kabilang grupo naman ay lihim na pipili ng dalawang miyembro para kunin ang banga. Pag nakalabas na sila, ang grupong may piring ay maaring ng bumangon at hulaan kung sino ang dalawang taong kumuha ng banga. (Isang beses lang maaring humula ang grupo.) 2) Lagyan ng holen (marbles) o maliliit na sanga ang isang kahon upang maging simbolo ng ating kahilingan at panalanging tinugon na ng Panginoon. Activities 1) Gumawa ng prayer chains, prayer trees, prayer hands (babakatin sa papel ng mga bata ang kanilang kamay at gugupitin ang papel) at isusulat sa bawat daliri ang pangalan ng kanilang kaibigan na gusto nilang ipagdasal. 2) Ituro sa mga bata ang kwento ni David at Goliat. Hayaang ulitin ng mga bata ang kwento at isadula ito. Prayer focus Panginoong Hesus, tulungan Nyo po akong huwag maghiganti kahit mayroon pagkakataong gawin ko ito. Bagkus akayin Nyo ako sa paanan ng inyong Krus upang manalangin. Prayer focus Tulungan ang mga batang talunin ang mga 'higante' sa kanilang buhay. Bible Psalm anchor Mga may tiwala sa iyo'y huwag malagay sa kahihiyan, at ang mga taksil sa iyo'y magdanas ng kasawian. (Mga Awit 25: 3) Bible Psalm anchor 'Kay Yahweh mo hanapin ang kaligayahan, at ang pangarap mo'y iyong makakamtan' (Mga Awit 37: 34) Magpunta sa para basahin ang marami pang kwento ng pag-asa mula sa iba't-ibang bahagi ng mundo, at i-download ang ibang resources para sa WWP 2019. Lumahok sa ating Facebook page sa
Manalangin: Buong pusong pakikinig. Bawat taong may gawain sa mga bata at kabataan ay kailangan marunong makinig ng buong puso sa kanilang problema at sitwasyon sa buhay. Pinakinggan ang kwento ni Cindy ng El Salvador nung ibinahagi niya na siya ay natutulog sa sahig sa iisang kwarto kasama and kanyang ina at step- father. Dahil ditto, nasagot ang panalangin niyang magkaroon ng higaan. Pamumuno. Tulad ng halimbawa ng Diyos na pumili kay David dahil sa wagas nitong puso, palakasin natin ang loob at ipanalangin ang mga kabataan na tinawag at tinalaga ng Diyos na maging tinig ng mga kabataang-may-pangangailangan sa kani-kanilang lungsod. Pangarap ni Felix (17 anyos, El Salvador) maging pastor paglaki niya. Kahit siya ay may kapansanan at may epilepsy ay gustong-gusto niyang maglaro ng football. Pagmamahal sa kapwa. Napakaraming mga bata sa bawat bayan at lungsod kung saan tayo naroroon ang nagdurusa dahil sa karahasan, pang-aabuso, pagpapabaya at epekto ng mga maling relasyon. Ipanalangin natin na bigyan ng kapayapaan ng Diyos ang bawat dysfunctional at watak-watak na pamilya. Naghiwalay ang mga magulang ni Enna (15 anyos, Cambodia). Dalangin niya na magmahalan muli sila at ngayon kahit papaano ay nag-uusap na ang kanyang ama at ina. Liwanag ni Kristo. Nababalot ng kadiliman ang pag-iisip, pagkilos at buhay ng mga mga bata na nabitag sa kasalanan ng sanlibutan. Ilaw para sa kadiliman: "Ako ang ilaw ng sanlibutan. Ang sumusunod sa akin ay magkakaroon ng ilaw sa kanyang buhay at di na lalakad sa kadiliman." (Juan 8: 12) Samahan ninyo kaming manalangin Panginoong Hesus, ako'y katagpuin Ninyo at punuin ako ng pag-asa. Pag-asang walang hanggan; pag-asang nagpapalaya; pag-asang naka-angkla sa inyong pangako O Hesus. Salamat dahil tinawag nyo akong kaibigan. Tulungan nyo pong akapin at panghawakan ang handog ninyong pagkakaibigan. Nananalangin ako O Hesus, para sa lahat ng mga bata at kabataan sa mga bayan kung saan may gawain ang Viva, na malaman nila na kayo'y kanilang kaibigan. Isang kaibigang labis na nagmamahal, nagnanais ng pagpapala sa buhay nila, kaibigang tunay at mapagkakatiwalaan. Marami pa nawang kabataan ang makabasa ng inyong salita sa Bibliya, Panginoong Hesus. Matutunan nawa nilang manalangin sa kapangyarihan ng Banal na Espiritu at maranasan nila ang bagong panimula sa kapayapaang inihabilin mo sa amin. Amen. Ano ang maari mong gawin? Manalangin Ipanalangin mo ang lahat ng nabanggit dito hindi lamang sa panahon ng event ngunit hanggang sa buong taon na rin. Maari ka din bang manguna sa pananalangin tuwing isa, ikalawa, ikatlo o ika-anim na buwan? Magsulat ng hope diary Bawat araw, isulat mo ang mga inaasahan mo sa buhay at ipanalangin ang mga ito. Bawat buwan balikan mo ang iyong sinulat at magpasalamat sa Diyos para sa bawat pangako at panalanging kanyang tinugunan. Simulan mo Maglaan ng panahon upang maging magandang halimbawa sa iyong simbahan at komunidad. Halimbawa, maari mo bang turuan at alalayan ang mga bata, tulungan mo silang lumago sa kanilang pananampalataya? Magbigay ng buong puso Magpasalamat sa kabutihan ng Diyos sa iyo sa pamamagitan ng pagtulong sa gawain ng Diyos sa kabataan kung saan ka malapit o kaya naman sa mga international charity para sa mga bataang-nasasapanganib (children at risk) tulad ng Viva. Ang World Weekend of Prayer campaign ay isang global initiative na ginaganap sa unang linggo ng Hunyo kada taon, pinag-iisa ang daan at libong mga bata't matanda sa higit kumulang apatnapung (40) bansa. Ito ay pinangungunahan ng Viva, isang charity na nagbibigay inspirasyon para sa tunay na pagbabago para sa buhay ng kabataan sa pamamagitan ng pagtutulungan ng tatlumpu't walong (38) community networks sa buong mundo. Registered charity no 1053389